Lovisenberg Diakonale Sykehus - Driftsleder
Vi søker leder til vårt Sentrallager!
Lovisenberg Diakonale Sykehus søker etter Driftsleder for Sentrallageret. Stillingen er nyopprettet. Driftslederen er en operativ leder som skal sørge for at enheten leverer definerte varer og tjenester til sykehuset, og utvikler tilbudet i tråd med endrede behov. Driftsleder rapporterer til Innkjøpssjef.
Stillingen er en 100 % fast stilling, ledig fra 1. august 2022 eller etter avtale.
Lovisenberg Diakonale Sykehus søker en faglig dyktig, erfaren operativ leder med" stå på humør", stor arbeidskapasitet, og utpreget serviceinnstilling.
Arbeidsoppgaver som er tillagt stillingen:
• Lede og forbedre enhetens arbeidsoppgaver.
• Personalansvar for 4/5 medarbeidere.
• Bestille/avrop varer fra leverandør.
• Varemottak og vareplassering.
• Ordre- og fakturabehandling.
• Forsyning av varer til sykehusets poster og avdelinger.
• Tilrettelegging og koordinering for forsyning av varer til pasienter (hjemmebehandling).
• Vedlikehold artikkelregister og overvåking av lagernivåer.
• Forestå lagertellinger.
• Ta initiativ til forbedringer av rutiner og prosedyrer.
• Utviklings- og effektiviseringsoppgaver m.m.
Vi søker etter en person som har god erfaring med arbeidsoppgavene ovenfor. Det er ønskelig at søker har Truckførerbevis «ledetruck T-1», og god kjennskap til ERP systemer. Sykehuset benytter Visma Enterprise e-handel. Personen vi søker har fullført treårig videregående skole, og det er ønskelig med videreutdannelse innenfor lager/logistikk, for eksempel fagbrev logistikk.
Øyvind Hansen
Lovisenberg Diakonale Sykehus AS er lokalsykehus for ca. 200.000 innbyggere i flere sentrumsbydeler i Oslo innen indremedisin og psykisk helsevern. Sykehuset har en omfattende planlagt kirurgi samt særskilte funksjoner som Lovisenberg lindring og livshjelp og det nasjonale oralmedisinske kompetansesenteret TAKO. Sykehuset eies av de diakonale stiftelsene Diakonova og Diakonissehuset Lovisenberg, og har driftsavtale med Helse Sør-Øst RHF. Sykehuset er basert på et diakonalt verdigrunnlag med ikke-kommersielt formål. Det forventes at du som medarbeider hos oss bidrar aktivt til at vi lever opp til våre kjerneverdier kvalitet og nestekjærlighet. Se www.LDS.no.